જેના કારણે સરકારને મઝા પડી, પહેલા પત્રકારને તેના કામ માટે અથવા વ્યકિતગત જીવનમાં પણ કોઈ તકલીફ પડે તો માહિતીખાતાના અધિકારીઓ દોડી આવતા હતા પણ હવે માહિતીખાતાના અધિકારીઓને પણ ખબર પડી કે સરકાર પત્રકારોને આઘા રાખવા માગે છે અને હવે જો આપણે પત્રકારો માટે સાનુકુળ થઈશું તો તેનો અલગ અર્થ કાઢવામાં આવશે તેના કારણે માહિતીખાતા દ્વારા પણ પત્રકારો સાથે સલામત અંતર રાખી, સરકારની સૂચના મળે એટલો જ વ્યવહાર રાખવાની શરૂઆત કરાઈ, પત્રકારો લાચાર અને માયકાંગલા થઈ ગયા છે. હવે આપણે જે કરીશું તેઓ તે સહન કરશે જ તેવું સરકાર માનવા લાગી પણ તા 21 ફેબ્રુઆરીના રોજ વિધાનસભામાં કવરેજ કરવા આવેલા પત્રકારોએ વિધાનસભાના પ્રશ્નોત્તરીકાળનો બહિષ્કાર કર્યો અને તેઓ બહાર નિકળી ગયા, જો કે ઘણા પત્રકારો માની રહ્યા હતા કે સરકાર આપણી સાથે જ આવો જ વ્યવહાર કરશે પણ એમાં માઠુ શું લગાડવાનું અને બહિષ્કાર શું કામ કરવાનો… આમ છતાં જો કે તેમણે પણ પત્રકારોને સહકાર આપ્યો અને પ્રેસ ગેલેરી બહાર નિકળી ગયા.